MediaWiki 1.19/Deployment announcement/sr-ec

 ''Ова порука је прво била објављена на [//blog.wikimedia.org/2012/02/11/mediawiki-1-19-deployment/ Викимедијином техничком блогу]. Можете се претплатити на [//blog.wikimedia.org/c/technology/feed RSS довод] техничког блога Викимедије како бисте остали у току кад се појаве сличне објаве.''



Пуштање у рад верзије 1.19 Медијавикија на свим Викимедијиним сајтовима: Тестирајте пре него што се поквари
Викимедијини инжењери врше завршне радове на најновијој верзији Медијавикија, софтвера који користи Википедија и њени братски пројекти. Ова верзија, под именом 1.19wmf1, почев од следеће недеље биће постепено пуштена у рад на Викимедијиним сајтовима.

Недавно смо [//blog.wikimedia.org/2012/01/28/beta-cluster-test-software-before-deployment/ поставили Бета кластер], направили смо реплике неколико Викимедијиних викија на којима су викимедијанци тестирали нову верзију и проверили њен рад уз локалне софтверске специфичности.

За сада ствари изгледају добро, па је тренутно у плану да се ова верзија пусти у рад у пет фаза, '''између 15. фебруара и 1. марта 2012. Овај предвиђени термин може бити промењен уколико дође до непредвиђених проблема, и у том случају погледајте MediaWiki 1.19 план рада''' како бисте били у току с најновијим изменама и датумом када ће и ваш вики бити ажуриран.

У верзији 1.19 Медијавикија решене су многе грешке, уведене су нове могућности, а такође су уведене и неке споредне промене, на пример, унапређена је инфраструктура како би могла да подржи наш тренутни [//blog.wikimedia.org/2012/02/09/scaling-media-storage-at-wikimedia-with-swift/ прелазак на Свифт] као нове платформе за складиштење.

Такође су урађена и друга видљивија унапређења, као на пример боља читљивост разлика за далтонисте и боља подршка сучеља за род и језик корисника. Читав списак измена можете наћи на [//svn.wikimedia.org/viewvc/mediawiki/branches/REL1_19/phase3/RELEASE-NOTES-1.19?view=markup огласној табли објава].

Провера сагласности јаваскрипта и гаџета са Рисорслоудером
Посебан део побољшања у Медијавикију 1.19 односи се на јаваскрипт. Иако је доста скриптова уклоњено, кориснички скриптови и гаџети и даље ће радити, мада је могуће да ће нова верзија бити осетљивија на грешке у кодовима. На пример, време бржег отварања странице може открити грешке у скрипту које се не појављују у модулима које они користе.

Такође, нова верзија Рисорслоудера (ResourceLoader) биће пуштена у рад касније ове године, и донеће побољшања која се односе на гаџете, али ће захтевати сагласност гаџета са Рисорслоудером.

Стога се онима који раде на одржавању гаџета саветује да већ почну с доградњом својих скриптова, како би касније избегли већи прекид рада. Водич за прелазак на Рисорслоудер представља основни документ за програмере гаџета; такође је доступан и списак превазиђених јаваскриптова и подразумеваних модула.

Такође се можете придружити Рисорс вокеру 2011, пројекту који представља покушај да се обиђу сви викији Викимедије и да се ажурирају застарели јаваскриптови. Такође се планира активирање радионице на ИРЦ-у како би се процес олакшао; више информација ће бити објављено касније на овом блогу.

Крећемо се ка транспарентним доградњама
Како смо све ближи све чешћим доградњама софтвера, надамо се да ће бити све мање болни, и да ће у једном моменту почети да се обављају глатко и без проблема и на такав начин да их корисници неће ни примећивати, осим што ће добити нове могућности. Још увек нисмо стигли до те тачке, али смо напредовали у току претходних годину и по дана, и наставићемо да се трудимо у том правцу, у интересу како програмера, тако и самих корисника.

У међувремену, молимо вас да нас одмах обавестите уколико, упркос нашим напорима, наиђете на неке проблеме приликом доградње; покушаћемо да их решимо што је пре могуће. Још није касно да посетите Бета кластер и да пријавите проблеме тамо или на нашем [//bugzilla.wikimedia.org/enter_bug.cgi?product=MediaWiki&version=1.19-svn систему за праћење грешака]. Што више људи тестира ову верзију сада, то ће глаткије проћи њено пуштање у рад.

Guillaume Paumier

Менаџер за техничке комуникације